Keravan Diabetesyhdistys ry 14.11.2019

TOIMINTASUUNNITELMA 2020

JOHDANTO Keravan Diabetesyhdistys ry toimii yhteistyössä Suomen Diabetesliitto ry:n kanssa diabeteksen haittavaikutuksien vähentämiseksi Keravalla ja sen lähiympäristössä. Yhdistyksen jäsenmäärä oli 31.10.2019 414 henkilöä. Kela-tilaston mukaan pelkästään keravalaisia diabeetikkoja oli 31.12.2018 yhteensä 2417. Tästä syystä hallitus on päättänyt jatkaa päätavoitteenaan vuonna 2020 edelleen jäsenten aktivoimista ja jäsenmäärän kasvattamista. Tämä tavoite on yhdenmukainen Diabetesliiton tavoitteiden kanssa.

YHDISTYSTOIMINTA

Päivätapaamiset  
Päivätapaamiset (Päivis) on tarkoitettu kaikille yhdistyksen jäsenille. Kokoontumiset ovat pääsääntöisesti kaksi kertaa kuukaudessa Viertolan toimintakeskuksessa tammi – toukokuussa ja syys – joulukuussa. Tilaisuuksissa keskustellaan ajankohtaisista asioista, tehdään retkiä ja tutustumiskäyntejä. Kevään ja syksyn lopulla käymme yhdessä lounaalla.

Perhekerho on tarkoitettu kaikille yhdistyksen jäsenille, joilla on pieniä diabeetikkolapsia. Se kokoontuu Untolan toimintakeskuksessa. Kerhoilloissa askarrellaan, keskustellaan, annetaan ja saadaan vertaistukea.

Liikunta Viikoittaiset kävelytapahtumat jatkuvat edelleen.

Vertaistuki Yhdistyksellä on vertaistukitoimintaa. Lisäksi tavoitteena on kouluttaa lisää vertaistukihenkilöitä, jotka voisivat tarvittaessa toimia joko vertaistukiryhmien vetäjinä tai yksittäistapauksessa olla tuen antajina joko uusille diabeetikoille tai kaikille, jotka kokevat tukea tarvitsemansa.

Jäsentilaisuudet ja jäsenhankinta  
Yhdistys järjestää diabeetikon omahoitoa tukevia asiantuntijavetoisia ja muita jäsentilaisuuksia, teatterikäyntejä, retkiä ja tapahtumia toimintavuoden aikana.   
  
Olemme esillä Keravalla ja lähialueilla eri tapahtumissa. Mahdollisuuksien mukaan pyrimme esittäytymään eri järjestöille.

Yhteistyö Tiivistetään yhteistyötä alueen muiden Yksi Elämä-yhdistysten kanssa eli Keravan Sydänyhdistyksen ja Keski-Uudenmaan aivohalvausyhdistyksen kanssa.

TIEDOTTAMINEN JA HALLINTO

Tiedottaminen  
Toimitetaan jäsenkirje toimintavuoden alussa ja syksyllä jäsenille ja yhteistyökumppaneille.  
  
Pidetään yhdistyksen kotisivut ajan tasalla.  
  
Lähetetään uusille jäsenille Tervetuloa yhdistykseen - kirje.

Yhdistyksen toiminnasta ilmoitetaan paikallislehtien yhdistyspalstoilla ja yhdistyksen kotisivuilla sekä sähköpostitse niille jäsenille, joiden sähköpostiosoitteet ovat tiedossamme.  
  
Pidetään valistusmateriaalia, jäseneksi ilmoittautumislomakkeita ja Diabetes-lehteä yleisön saatavilla jäsentilaisuuksissa, Keravan Terveyskeskuksessa ja muissa tiloissa, kuten Viertolan toimintakeskuksessa.  
  
Osallistutaan Maailman Diabetespäivän viettoon 14.11.2020.

Hallinto Toiminnasta vastaa hallitus, johon kuuluu puheenjohtajan lisäksi 4 – 8 jäsentä. Yhdistyksen kevätkokous pidetään maalis – huhtikuussa ja syyskokous loka – marraskuussa.   
  
Yhdistyksen jäsenrekisteriä ylläpitää Diabetesliitto yhteistyössä yhdistyksen jäsenasioiden hoitajan kanssa.  
  
Osallistutaan Liiton kokoukseen huhtikuussa 2020.   
  
Osallistutaan Liiton määrittelemän alueen neuvottelupäiville.

TALOUS Jäsenmaksuksi ehdotetaan 16 EUR/vuosi (2019: 15 EUR/vuosi), josta yhdistyksen osuus on 9 EUR ja Liiton 7 EUR.

Osallistutaan erilaisiin myyjäisiin.  
  
Haetaan vuosiavustusta Keravan kaupungilta ja Sipoon sekä Tuusulan kunnilta. Keravan kaupungilta haetaan lisäksi toimitilojen tilatukea.

YHTEENVETO  
Olemme luotettava, avoin, ihmistä ymmärtävä, vaikuttava ja keskusteleva yhdistys, joka ajaa diabeetikkojen asiaa.